**OBRAZLOŽENJE I. IZMJENA I DOPUNA PRORAČUNA**

**OPĆINE GORNJA RIJEKA ZA 2025. GODINU**

**I. UVOD**

*Pravni temelj za donošenje* *I. Izmjena i dopuna Proračuna Općine Gornja Rijeka za 2025. godinu*

* članak 45. Zakona o proračunu („Narodne novine“, broj 144/21)
* članak 29. Statuta Općine Gornja Rijeka („Službeni glasnik Koprivničko-križevačke županije“, broj 1/18, 5/20 i /21)

Odredbama članka 45. Zakona o proračunu („Narodne novine“ broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

U prijedlogu Izmjena i dopuna Proračuna za 2005. daje se usporedan pregled izvornog plana te povećanja ili smanjenja u odnosu na izvorni plan.

Izmjene i dopune Proračuna ujedno su konsolidirane Izmjene i dopune Proračuna koje obuhvaćaju sve prihode i rashode proračunskog korisnika Dječjeg vrtića „Mali medo“.

*Razlozi za donošenje I. Izmjena i dopuna Proračuna Općine Gornja Rijeka za 2025. godinu*

Općinsko vijeće Općine Gornja Rijeka na 22. sjednici održanoj 4. prosinca 2024. godine usvojilo je Proračun Općine Gornja Rijeka za 2025. godinu („Službeni glasnik Koprivničko-križevačke županije“ broj 28/24) sa ukupnim prihodima u iznosu 1.930.000,00 eura, ukupnim rashodima i izdacima u iznosu 2.080.000,00 eura i planiranim prijenosom viška prihoda iz prijašnje godine u iznosu 150.000,00 eura.

Općinski načelnik Općine Gornja Rijeka 13. veljače 2025. donio je Odluku o preraspodjeli sredstva planiranih u Proračunu Općine Gornja Rijeka („Službeni glasnik Koprivničko-križevačke županije“ broj 3/25) u iznosu 8.000,00 eura.

Izmjenama i dopunama Proračuna izvršen je prijenos viška sredstava iz 2024. godine kao i usklađenje pojedinih stavki s uočenim potrebama u odnosu na protek vremena od pripreme prijedloga proračuna za 2025. godinu.

Ovim I. izmjenama i dopunama Proračuna Općine Gornja Rijeka za 2025. godinu predlaže se povećanje prihoda za 33.860,00 eura te rashoda za 260.455,32 eura u odnosu na tekući plan. Nakon ovih izmjena prihodi i primici iznose 1.963.860,00 eura, a rashodi i izdaci 2.340.455,32 eura. Razlika iznosi 376.595,32 eura. Jedno od osnovnih proračunskih načela je da proračun mora biti uravnotežen. Uravnoteženje se postiže planiranjem bilančne pozicije na računu 9 – Vlastiti izvori (Rezultat poslovanja - preneseni višak/manjak iz prethodnih godina).

Stoga je u prijedlog I. Izmjena i dopuna Proračuna Općine Gornja Rijeka za 2025. godinu uvršten ostvareni konsolidirani rezultat poslovanja za 2024. godinu: višak u iznosu od 376.595,32 eura.

Nastavno na prethodno navedeno, kod izrade prijedloga I. Izmjena i dopuna proračuna Općine Gornja Rijeka za 2025. godinu se:

* ponovno realno procijenilo plansko ostvarenje prihoda i rashoda do kraja proračunske 2025. godine sukladno programima te aktivnostima/ projektima koji se planiraju provoditi,
* procijenile aktivnosti i sredstva potrebna za provedbu kapitalnih projekata temeljem sklopljenih ugovora i dinamike provođenja aktivnosti u okviru istih,
* rasporedio ostvareni višak poslovanja iz 2024. godine sukladno namjenama izvora financiranja iz kojeg potječe,
* ponovno uravnotežio proračun.

**II. OBRAZLOŽENJE OPĆEG DIJELA I. IZMJENA I DOPUNA PRORAČUNA** **OPĆINE GORNJA RIJEKA ZA 2025. GODINU**

**Obrazloženje prihoda i primitaka, rashoda i izdataka proračuna**

Prijedlogom I. Izmjena i dopuna Proračuna Općine Gornja Rijeka za 2025. godinu ukupni konsolidirani prihodi i primici povećavaju se za 33.860,00 eura te iznose 1.963.860,00 eura, a ukupni konsolidirani rashodi i izdaci, povećavaju se za 260.455,32 eura te iznose 2.340.455,32 eura. Više planirana sredstva rashoda nad prihodima u iznosu od 376.595,32 eura pokrivaju se raspoloživim sredstvima iz prethodnih godina, a koja su utvrđena Godišnjim izvještajem o izvršenju proračuna Općine Gornja Rijeka za 2024. godinu.

U nastavku u tablici 1. daje se prikaz promjena prihoda i primitaka te rashoda i izdataka kao i prikaz prenesenog viška iz prethodne godine.

*Tablica 1. I. Izmjene i dopune Proračuna Općine Gornja Rijeka za 2025. godinu prema osnovnoj klasifikaciji*

|  |  |  |  |  |  |
| --- | --- | --- | --- | --- | --- |
| **OPIS** | **PLANIRANO 2025.** | **PROMJENA IZNOS** |  | | **NOVI IZNOS 2025** |
| **A. UKUPNO PRIHODI I PRIMICI** | **1.930.000,00** | **33.860,00** |  | **1.963.860,00** | | |
| Prihodi poslovanja | 1.869.100,00 | 33.860,00 |  | 1.902.960,00 | | |
| Prihodi od prodaje nefinancijske imovine | 60.900,00 | 0,00 |  | 60.900,00 | | |
| Primici od financijske imovine i zaduživanja | 0,00 | 0,00 |  | 0,00 | | |
| **B. UKUPNO RASHODI I IZDACI** | **2.080.000,00** | **260.455,32** |  | **2.340.455,32** | | |
| Rashodi poslovanja | 1.051.200,00 | 155.095,32 |  | 1.206.295,32 | | |
| Rashodi za nabavu nefinancijske imovine | 1.027.800,00 | 105.360,00 |  | 1.133.160,00 | | |
| Izdaci za financijsku imovinu i otplate zajmova | 1.000,00 | 0,00 |  | 1.000,00 | | |
| **C. RASPOLOŽIVA SREDSTVA IZ PRETHODNIH GODINA** | **150.000,00** | **226.595,32** |  | **376.595,32** | | |
| **VIŠAK/MANJAK (A-B+C)** | **0,00** | **0,00** |  | **00,00** | | |

U nastavku se daje pojašnjenje predloženih povećanja/smanjenja prihoda i primitaka te rashoda i izdataka na razini razreda i skupina pripadajuće ekonomske klasifikacije, kao i indeksi njihovih promjena.

***PRIHODI I PRIMICI PRORAČUNA***

Prihodi poslovanja u prijedlogu I. Izmjenama i dopunama proračuna Općine Gornja Rijeka za 2025. godinu povećavaju se prihodi od pomoći za 33.860,00 eura te sada iznose 1.902.960,00 eura.

Prihodi od pomoći povećavaju se sukladno usklađenju sa potpisanim ugovorima po kojima će se ostvariti pomoći u ovoj godini i očekivanim sufinanciranjem iz državnog i županijskog proračuna te ostale očekivane pomoći do kraja godine.

***RASHODI I IZDACI***

U strukturi ukupnih rashoda i izdataka Proračuna predlaže se povećanje rashoda poslovanja za 155.095,32 eura i rashoda za nabavu nefinancijske imovine za 105.360,00 eura.

U daljnjem tekstu obrazložene su izmjene rashoda iskazanih u Posebnom dijelu Proračuna.

**III. OBRAZLOŽENJE POSEBNOG DIJELA II. IZMJENA I DOPUNA PRORAČUNA OPĆINE GORNJA RIJEKA ZA 2025. GODINU**

Izvršena su usklađenja plana rashoda sa stvarnim potrebama i ostvarenjem.

Ovim izmjenama i dopunama Proračuna obuhvaćeni su sljedeći razdjeli te programi i aktivnosti:

**RAZDJEL 001 IZVRŠNA I PREDSTAVNIČKA TIJELA**

**Program Izvršna i predstavnička tijela**

Aktivnost: A100005 Obilježavanje Dana općine

Povećanje rashoda za 5.000,00 eura na 10.000,00 eura.

Aktivnost: A100009 Lokalni izbori

Smanjenje rashoda za 15.000,00 eura na 15.000,00 eura.

Aktivnost: A100010 Manifestacije

Povećavaju se rashodi za manifestacije sa 10.000,00 eura na 30.000,00 eura. Novim planom obuhvaćene su sve manifestacije u toku godine na području općine.

Tekući projekt: T100008 Grb i zastava

Stavljaju se rashodi za izradu grba i zastave općine.

**RAZDJEL 002 JEDINSTVENI UPRAVNI ODJEL**

**Program prostorno uređenje i unapređenje stanovanja**

Projekt: A102001 Održavanje imovine u vlasništvu Općine

Uvode se rashodi u iznosu 20.000,00 eura za izradu energetskih certifikata svih zgrada na području Općine, izrada strategije i plana upravljanja imovinom te rashodi za ostale potrebe za održavanje i upravljanje imovinom.

Projekt: K102005 Kulturni centar Donja Rijeka

Stavljaju se rashodi u iznosu 20.000,00 eura za izradu projektne dokumentacije za izgradnju kulturnog centra u Donjoj Rijeci koji će služiti za kulturne i društvene potrebe tog naselja.

Projekt: K102009 Dom za starije i noćne

Smanjenje rashoda za 1.000,00 eura.

Projekt:T102001 Zgrada I

Povećanje rashoda za 2.000,00 eura za nabavu klima uređaja.

**Program javnih potreba u djelatnosti predškolskog odgoja**

Projekt: K103001 Zgrada dječjeg vrtića

Smanjenje rashoda za dogradnju zgrade sukladno ostvarenju te stavljanje novih rashoda za izgradnju dječjeg igrališta. Potrebno je projekt povisiti za 17.400,00 eura tako da novi plan iznosi 177.900,00 eura.

Aktivnost: A103004 Odgojno tehničko osoblje

Višak ostvaren prethodne godine u iznosu 10.963,09 eura raspodjeljuje se na rashode za nabavu stroja za čišćenje te ostale materijalne rashode sukladno Prijedlogu Izmjena i dopuna Financijskog plana Dječjeg vrtića Mali medo.

**Program javnih potreba u sportu**

Projekt: K106002 Sportsko rekreacijska građevina

Povećanje sredstava za 30.000,00 eura na ukupni iznos 165.000,00 eura sukladno ukazanoj potrebi u tijeku izvođenja radova.

**Program zdravstvo i socijalna skrb**

Stavljanje nove aktivnosti A107006 Briga o starijim osobama i umirovljenicima u iznosu 15.000,00. Iz ove aktivnosti planira se isplata božićnica za umirovljenike.

**Protupožarna i civilna zaštita**

Povećanje rashoda za 6.200,00 eura koji se odnose na materijalne troškove zajednice i civilnu zaštitu. Novi plan iznosi 41.430,00 eura.

**Program održavanja komunalne infrastrukture**

Povećanje sa 169.500,00 na 244.500,00 eura. Povećanje se odnosi na komunalnu djelatnost održavanja nerazvrstanih cesta u iznosu 63.000,00 eura i održavanje groblja u iznosu 12.000,00 eura.

**Program građenja komunalne infrastrukture**

Povećanje rashoda sa 653.900,00 eura na 712.759,23 eura koje se odnosi na rashode za izgradnju dječjeg igrališta u Pofukima, dokumentaciju za izgradnju igrališta u Kostanjevcu Riječkom i nabavu božićnih ukrasa. .

Jedinstveni upravni odjel Općine Gornja Rijeka